উত্তর কোরিয়া-দক্ষিণ কোরিয়ার সম্পর্ক বলতে উত্তর কোরিয়া ও দক্ষিণ কোরিয়ার মধ্যে রাজনৈতিক, বাণিজ্যিক, কূটনৈতিক ও সামরিক যোগাযোগকে বুঝায়। ১৯৪৫ সালে দ্বিতীয় বিশ্বযুদ্ধে দুই কোরিয়া বিভক্ত হওয়ার পর থেকে এই সম্পর্কের সূত্রপাত হয়। ১৯৫০-১৯৫৩ কোরীয় যুদ্ধ এবং পরবর্তীতে কোরিয়ায় সংগঠিত সংঘর্ষ কোরিয়া পুনর্গঠন ও শান্তি অর্জনের প্রচেষ্টার পথে প্রধান অন্তরায় হয়ে দাঁড়ায়।